**noi și dali**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tăcerea toarce în poala ta

dali îți picteză

sânul stâng pe cel drept

în graal fierbi amintiri

dintr-o altă viață

îți place să crezi

că e dimineață

pui două cești

într-un vis de doi

și mă aștepți

cu brioșe de cânepă

eu mai am

câteva disperări de ucis

spada mea

are multe păcate

țipătul luptei

se amestecă

cu tăcerea ta

într-o fotografie de nuntă

sepia

suntem doi divergenți

într-o lume emergentă

Dumnezeu m-a legat

cu un țăruș în inima ta

din oase ne-au crescut

două speranțe carnivore

rotunde ca o minciună 3,14

tu ești într-o zi infinită

eu într-o noapte fără sfârșit

o candelă ne plânge căutarea

numai dali pare fericit